

**‘**

**DOMES SĒDES PROTOKOLA IZRAKSTS**

*Kokneses novada Kokneses pagastā*

2020.gada 17.jūnijā Nr.9

**5.2.2.**

**Par nekustamā īpašuma “’Blanku mājas ganības”” Bebru pagastā  izsoli.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

ZIŅO: Dainis Vingris

Nekustamais īpašums ar kadastra Nr.32460070063 “Blanku mājas ganības” Bebru pagastā, Kokneses novadā, sastāv no viena zemes gabala ar kadastra apzīmējumu 32460070063 ar platību 7,24 ha ar galveno zemes lietošanas mērķi - lauksaimniecības zeme kods 0101.

 Nekustamais īpašums ar kadastra Nr. 32460070063 “Blanku mājas ganības” Bebru pagastā, Kokneses novadā, zemesgrāmatā reģistrēts uz Kokneses novada pašvaldības vārda Bebru pagasta zemesgrāmatas nodalījumā Nr. 100000595840.

 Lai minēto nekustamo īpašumu varētu atsavināt, tika veikta nekustamā īpašuma sertificēta vērtēšana un 2020.gada 20.aprīlī saņemts vērtējums.

Kokneses novada domes Mantas vērtēšanas un objektu apsekošanas komisija, ņemot vērā Publiskas personas mantas atsavināšanas likumu nekustamajam īpašumam ar kadastra Nr. 32460070063 “Blanku mājas ganības” Bebru pagastā, Kokneses novadā, noteikusi nosacīto atsavināšanas cenu 19 930,00 *euro* *(deviņpadsmit tūkstoši deviņi simti trīsdesmit euro 00 centi*).

Pamatojoties uz minēto un saskaņā ar Publiskas personas mantas atsavināšanas likuma 3.panta pirmās daļas 1.punktu un otro daļu; 4.panta pirmo un trešo daļu; 5.panta pirmo daļu; 8.panta sesto daļu; 10.panta pirmo un otro daļu, 32.panta trešo daļu , Kokneses novada domes 27.03.2013. saistošajiem noteikumiem Nr.4 „Kokneses novada teritorijas plānojuma 2013.-2024.gadam Teritorijas izmantošanas un apbūves noteikumi un Grafiskā daļa”, ņemot vērā Finanšu un attīstības pastāvīgās komitejas 17.06.2020.ieteikumu, atklāti balsojot, PAR-12 (Ilgonis Grunšteins, Pēteris Keišs, Aigars Kalniņš, Dāvis Kalniņš, Rihards Krauklis, Raina Līcīte, Henriks Ločmelis, Ivars Māliņš, Edgars Mikāls, Māris Reinbergs, Ziedonis Vilde, Dainis Vingris), PRET-nav, TTURAS-nav, Kokneses novada dome NOLEMJ:

**1. Pārdot atklātā izsolē** ar augšupejošu soli Kokneses novada domei piederošo nekustamo īpašumu ar kadastra Nr. 32460070063 “Blanku mājas ganības” Bebru pagastā, Kokneses novadā, kas sastāv no viena zemes gabala ar kadastra apzīmējumu 32460070063 ar platību 7,24 ha un galveno zemes lietošanas mērķi - lauksaimniecības zeme kods 0101.

**2.** Noteikt, nekustamā īpašuma ar kadastra Nr.32460070063 “Blanku mājas ganības” Bebru pagastā, Kokneses novadā, pārdošanas **izsoles sākuma cenu 19930,00 *euro*** *(deviņpadsmit tūkstoši deviņi simti trīsdesmit euro 00 centi*).

 **3.** Noteikt, ka izsolei var reģistrētieslīdz 2020.gada 10.augusta plkst.10.00, ka izsole notiks **2020.gada 11.augustā** plkst.11.00, Kokneses novada domes administrācijas ēkas 1. stāva 1.telpā (apspriežu zālē) Melioratoru ielā 1, Koknesē, Kokneses pagastā, Kokneses novadā.

**4.** **Apstiprināt** nekustamā īpašuma ar kadastra Nr.32460070063 “Blanku mājas ganības” Bebru pagastā, Kokneses novadā, **izsoles noteikumus** (*pielikumā*).

**5.** Sludinājumu par izsoli publicēt laikrakstā “Latvijas Vēstnesis”, Kokneses novada bezmaksas izdevumā “Kokneses Novada Vēstis” un ievietot Kokneses novada domes mājas lapā [www.koknese.lv](http://www.koknese.lv).

6. Izsoli organizē Kokneses novada domes Izsoles komisija.

Sēdes vadītājs,

domes priekšsēdētājs ( personiskais paraksts) D.Vingris

IZRAKSTS PAREIZS

Kokneses novada domes sekretāre Dz.Krišāne

25.06.2020.



APSTIPRINĀTI

ar Kokneses novada domes 17.06.2020.

sēdes lēmumu Nr.5.2.2

(protokols Nr.9

KOKNESES NOVADA DOMES

nekustamā īpašuma ar kadastra Nr. Nr.32460070063 “Blanku mājas ganības” Bebru pagastā, Kokneses novadā

**IZSOLES NOTEIKUMI**

**I.Vispārīgie jautājumi**

**1.** Šie izsoles noteikumi nosaka kārtību, kādā tiks rīkota izsole nekustamā īpašuma ar kadastra Nr.32460070063 “Blanku mājas ganības” Bebru pagastā, Kokneses novadā, kas sastāv no viena zemes gabala ar kadastra apzīmējumu 32460070063 ar platību 7,24 ha ar galveno zemes lietošanas mērķi - lauksaimniecības zeme kods 0101, pircēja noteikšanai saskaņā ar Latvijas Republikas Publiskas personas mantas atsavināšanas likumu.

**II. Ziņas par izsolē pārdodamo objektu**

2.1. *Nosaukums*: nekustamais īpašums ar kadastra Nr.32460070063 “Blanku mājas ganības” Bebru pagastā, Kokneses novadā.

2.2. *Īpašnieks*: Kokneses novada pašvaldību. Īpašums nostiprināts Bebru pagasta zemesgrāmatas nodalījumā Nr. 100000595840.

2.3. ***Pārdodamais objekts*** *–* Nekustamais īpašums ar kadastra Nr.32460070063 “Blanku mājas ganības” Bebru pagastā, Kokneses novadā, kas sastāv no viena zemes gabala ar kadastra apzīmējumu 32460070063 ar platību 7,24 ha ar galveno zemes lietošanas mērķi - lauksaimniecības zeme kods 0101.

2.4. Nekustamā īpašuma ar kadastra Nr.32460070063 “Blanku mājas ganības” Bebru pagastā, Kokneses novadā galvenais zemes lietošanas mērķis - lauksaimniecības zeme kods 0101.

**3. Pārdošanas metode:** Pārdošana atklātā mutiskā izsolē ar augšupejošu soli.

3.1. **Objekta izsoles sākuma cena** **19930,00 *euro*** *(deviņpadsmit tūkstoši deviņi simti trīsdesmit euro 00 centi*).

3.2. Maksāšanas līdzeklis: ***euro*** 100% apmērā.

3.3. **Izsoles solis 100**,- *euro* (viens simts *euro* ).

**III. Izsoles dalībnieki**

**4.** Izsolē var piedalīties fiziska vai juridiska persona, kura saskaņā ar spēkā esošajiem normatīvajiem aktiem un šiem noteikumiem ir tiesīga piedalīties izsolē un ja:

4.1. fiziska vai juridiska persona, kas **reģistrējies** izsoles reģistrā no publikācijas laikrakstā „Latvijas Vēstnesis” **līdz 2020.gada 10.augusta plkst.10.00,** iemaksājis **reģistrācijas maksu 30,*euro* (***trīsdesmit euro***)** un **drošības** naudu 10% no objekta sākumcenas, t. i., **1993,00 *euro***(*vienu tūkstosti deviņi simti deviņdesmit trīs euro* ).

4.2. Izsoles drošības nauda tiek atmaksāta šādos gadījumos:

4.2.1. ja izsole atzīta par nenotikušu izsoles rīkotāja vainas dēļ;

4.2.2. ja izsoles objektu pārsolījis cits izsoles dalībnieks.

4.3. Izsoles dalībniekam, kurš nosolījis augstāko cenu drošības nauda tiek ieskaitīta pirkuma apmaksā.

4.4. Reģistrācijas maksa netiek atmaksāta nevienam no dalībniekiem.

4.5. Izsoles dalībnieki reģistrācijas maksu un drošības naudu, ar atsevišķiem maksājuma uzdevumiem, norādot iemaksas mērķi ”Nekustamā īpašuma “ Blanku mājas ganības “ izsolei” iemaksā Kokneses novada domes reģistrācijas Nr. LV 90000043494 vienā no kontiem:

4.5.1. A/S SEB bankas UNLALV2X kontā Nr.LV 22UNLA0035900130701 **vai**

4.5.2. A/S Swedbank HABA LV22 kontā Nr. LV94HABA0551003424462.

**5**. Izsoles process notiek saskaņā ar Latvijas Republikas Publiskas personas mantas atsavināšanas likuma nosacījumiem.

**IV. Izsoles dalībnieku reģistrācija**

6. Izsolei var reģistrēties no izsoles izsludināšanas dienas laikrakstā „Latvijas Vēstnesis” **līdz 2020.gada 10.augusta plkst.10.00,** pieKokneses novada domes juristes ( II stāva 13. kab.) vai domes ēkas II stāvā kancelejā Melioratoru ielā 1, Koknesē, Kokneses pagastā, Kokneses novada..

**7.** Ar izsoles objektu var iepazīties iepriekš saskaņojot ar nekustamā īpašuma speciālisti pa tālruni 65133634.

**8.** Lai piedalītos Objekta izsolē ir jāiesniedz pieteikums un sekojoši dokumenti:

8.1. **Fiziskām personām** - jāuzrāda pase vai identifikācijas karte un maksājuma dokumenti par izsoles drošības un reģistrācijas maksas samaksu. Izsoles dalībnieks uz izsoles brīdi nav parādā Kokneses novada pašvaldībai nodokļus vai citus maksājumus saskaņā ar citām likumiskām vai līgumiskām saistībām, nav fiksēti saistību nepildīšanas gadījumi pret pašvaldību vai tās iestādēm, SIA vai aģentūru , kā fiziskai personai Izsoles dalībniekam nav nodokļu vai cita veida parādi Valsts ieņēmumu dienestam.

8.2. **Juridiskām personām** jāpievieno šādi dokumenti: Komersanta reģistrācijas apliecības pierādoši dokumenti (kvīts vai bankas maksājumu uzdevumu izdrukas) par izsoles drošības un reģistrācijas maksas samaksu. Izsoles dalībnieks uz izsoles brīdi nav parādā Kokneses novada pašvaldībai nodokļus vai citus maksājumus saskaņā ar citām likumiskām vai līgumiskām saistībām, nav fiksēti saistību nepildīšanas gadījumi pret pašvaldību vai tās iestādēm, SIA vai aģentūru, kā juridiskās personas amatpersonai vai tās pārstāvim. Izsoles dalībniekam nav nodokļu vai cita veida parādi Valsts ieņēmumu dienestam.

8.3. **Pieteikumā jānorāda** iesniedzēja vārds, uzvārds (personas kods) vai juridiskām personām nosaukums (reģistrācijas Nr), adrese, norēķinu konta numuru kredītiestādē, saziņas līdzekļi (telefons un e pasts), pierādoši dokumenti par izsoles drošības un reģistrācijas maksas samaksu, kā arī jānorāda objekts uz kuru piesakās izsolei un ierakstīt apliecinājumu par piekrišanu izsoles noteikumiem.

8.4. Piedāvājumi, kas neatbilst 8.punkta prasībām, uzskatāmi par nederīgiem.

**V. Izsoles norise**

9. **Izsole notiek 2020.gada 11.augustā plkst.11.00,** Kokneses novada domes administrācijas ēkas 1.stāva 1. telpā (apspriežu zālē) Melioratoru ielā 1, Koknesē, Kokneses pagastā, Kokneses novadā.

10. Izsole notiek tikai tad, ja izsolei tiks reģistrēts vismaz viens izsoles dalībnieks. Izsoles dalībniekiem, kuri nav nosolījuši visaugstāko cenu, 10 (desmit) darba dienu laikā pēc izsoles protokola parakstīšanas dienas, tiek atmaksāta drošības nauda.

11. Izsoles vadītājs atklāj izsoli, raksturo pārdodamo Objektu un paziņo izsolāmā Objekta sākumcenu, izsoles soļa lielumu un izsoles procesu, kā arī to, ka solīt var tikai pa vienam solim.

11.1. Izsoles vadītājs paziņo, ka solīšana ir sākusies un nosauc Objekta izsoles sākumcenu. Visi izsoles dalībnieki paceļ savas dalībnieku kartītes ar to apstiprinot dalību izsolē. Izsoles vadītājs atkārtoti paziņo, ka solīt var tikai pa vienam solim. Solīšanas procesā izsoles dalībnieki paceļ savas solītāja kartītes numuru. Izsoles vadītājs atkārto pirmā solītāja reģistrācijas numuru un nosauc piedāvāto cenu. Ja vairāki solītāji reizē sola vienādu cenu un neviens to nepārsola, tad priekšroka dodama solītājam, kas izsoles dalībnieku sarakstā reģistrēts ar mazāku kārtas numuru.

11.2. Ja neviens no izsoles dalībniekiem vairs augstāku cenu nepiedāvā, izsoles vadītājs trīs reizes atkārto visaugstāko piedāvāto cenu un fiksē to ar piesitienu. Pēdējais piesitiens aizstāj izsolītāja paziņojumu par to, ka viņš pieņēmis vairāk solījumu, un šis piesitiens noslēdz pārdošanas cenas noteikšanu.

12. Izsoles dalībnieki ar savu parakstu cenu tabulā apstiprina nosolīto summu. Izsoles dalībnieks, kurš ir nosolījis visaugstāko cenu ar savu parakstu cenu tabulā apstiprina savu gribu pirkt nekustamo īpašumu par nosolīto cenu un iemaksātā drošības nauda tiek ieskaitīta nosolītā Objekta apmaksā. Reģistrācijas nauda netiek ieskaitīta Objekta apmaksā un nevienam no dalībniekiem netiek atmaksāta.

13. Ja noteiktā termiņā uz izsoli ir reģistrējies tikai viens izsoles dalībnieks, izsoles komisija piedāvā viņam pirkt objektu nosolot vienu soli. Vienīgais izsoles dalībnieks, kurš vēlas iegādāties objektu, nosolot vienu soli, uzskatāms par Objekta nosolītāju.

14. Objekta nosolītājs saņem izziņu norēķinam par izsolē iegūto Objektu.

15. **Objekta nosolītājam, pēc izsoles protokola parakstīšanas dienas, nosolītā cena jāsamaksā divu nedēļu laikā pārskaitot to uz vienu no Kokneses novada domes kontiem:**

15.1. A/S SEB bankas UNLALV2X kontā LV 22UNLA0035900130701 **vai**

A/S Swedbank HABALV22 kontā Nr.: LV94HABA0551003424462.

 15.2 Ja Objekta nosolītājs noteiktajā termiņā nesamaksā nosolīto cenu, tad viņš zaudē tiesības uz nosolīto, kā arī viņam netiek atmaksāta drošības nauda un reģistrācijas maksa.

**16.** Ja Objekta nosolītājs nav veicis noteiktā termiņā nosolītās cenas samaksu, tad atkārtotu izsoli var nerīkot, ja savu piekrišanu Objekta pirkšanai par savu nosolīto cenu dod izsoles dalībnieks, kurš solījis augstāko cenu pirms Objekta nosolītāja nosolītās cenas.

**VI. Nenotikusī izsole**

17. Izsole var tikt uzskatīta par nenotikušu:

17.1. ja neviens izsoles dalībnieks nav iesniedzis pieteikumu;

17.2. ja nav pārsolītā sākumcena;

17.3. ja neviens no izsoles dalībniekiem, kurš atzīts par nosolītāju, nesamaksā pirkuma summu un nenoslēdz pirkuma līgumu noteiktajā termiņā;

17.4. ja tiek konstatēts, ka bijusi noruna kādu atturēt no piedalīšanās izsolē vai ja izsolē starp dalībniekiem konstatēta vienošanās, kas ietekmējusi izsoles rezultātus vai tās gaitu;

17.5. ja izsolāmo objektu iegūst persona, kurai nav bijušas tiesības piedalīties izsolē.

17.6. Atkārtotas izsoles gadījumā Kokneses novada dome ar atsevišķu lēmumu nosaka atkārtotās izsoles priekšmeta sākumcenu, to atstājot negrozītu vai samazinot.

**VII. Izsoles rezultātu apstiprināšana**

18. Izsoles protokolu apstiprina Kokneses novada domes Izsoles komisija.

19. Sūdzības par izsoles komisijas darbu ar likumisku pamatojumu iesniedzamas Kokneses novada domes priekšsēdētājam ne vēlāk kā 1 (vienas) darbdienas laikā kopš izsoles dienas. Vēlāk iesniegtās sūdzības netiek skatītas.

20. Izsoles komisija sagatavo un iesniedz izsoles rezultātus apstiprināšanai Kokneses novada domē.

21. Informācija par izsoles rezultātu tiek publicēta pašvaldības mājas lapā [www.koknese.lv](http://www.koknese.lv).

**VIII. Līguma noslēgšana**

22. Pēc nosolītās cenas pilnīgas samaksas un Kokneses novada domes lēmuma, par izsoles rezultātu apstiprināšanu, divu nedēļu laikā Kokneses novada domes priekšsēdētājs Kokneses novada domes vārdā slēdz pirkuma līgumu ar pretendentu, kurš atzīts par nosolītāju un nomaksājis visu pirkuma summu.

23. Ja Objekta nosolītājs noteiktajā termiņā pirkuma Līgumu nenoslēdz vai atsakās to slēgt, tad viņš zaudē tiesības uz nosolīto, kā arī viņam netiek atmaksāta drošības nauda un samaksātā summa.

24. Strīdus, kas radušies sakarā ar šo noteikumu piemērošanu, izšķir Kokneses novada dome, viena mēneša laikā no notikušās izsoles.

Sēdes vadītājs,

domes priekšsēdētājs ( personiskais paraksts) D.Vingris

IZRAKSTS PAREIZS

Kokneses novada domes sekretāre Dz.Krišāne

25.06.2020.